Kötelezettségvállalás azonosítója:

Iktatószám:

TÁMOGATÓI OKIRAT

Értesítem, hogy az Innovációs és Technológiai Minisztérium:

* az államháztartásról szóló 2011. évi CXCV. törvény (a továbbiakban: Áht.) 48. § (3) bekezdése szerinti formában benyújtott támogatási igényét;
* az Áht., valamint az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) VI. fejezetében;
* a Nemzeti Fejlesztési Minisztérium fejezet egyes fejezeti és központi kezelésű előirányzatainak felhasználásáról szóló 26/2015. (VII. 28.) NFM utasításban;
* a központi költségvetésről szóló törvény XVII. Innovációs és Technológiai Minisztérium fejezet fejezeti kezelésű előirányzataiból történő támogatásnyújtáshoz kapcsolódó különös szabályokról szóló 15/2018. (XII. 28.) ITM utasításban;
* a fejezeti kezelésű előirányzatok és központi kezelésű előirányzatok kezeléséről és felhasználásáról szóló 14/2019. (VI. 12.) ITM rendeletben

foglaltak figyelembe vételével elbírálta és támogatásra alkalmasnak minősítette, amely alapján a jelen támogatói okirat 2. pontjában részletezett eszközbeszerzéshez kapcsolódóan támogatásban részesül.

|  |  |
| --- | --- |
| Támogató adatai: | **Innovációs és Technológiai Minisztérium** |
|  | székhely: **1011 Budapest, Fő utca 44-50.**adószám: **15764412-2-41** számlaszám: 10032000-00290737-50000005 |
|  | képviselő: Hizó Ferenc Krisztián, körforgásos gazdaságpolitikáért felelős **helyettes államtitkár** |
|  | mint **Támogató**, |
|  |  |
| Kedvezményezett adatai:  | név: **…** |
|  | székhely:… |
|  | képviselő: … |
|  | cégjegyzékszám: |
|  | adószám:statisztikai számjel: számlavezető pénzintézet neve: |
|  | számlavezető pénzintézet SWIFT (BIC) kódja:számla száma:  |
|  | mint **Kedvezményezett** |

1. **A támogatás nyújtásának előzményei, körülményei:**

Támogató a környezetvédelmi termékdíjról szóló 2011. évi LXXXV. törvény 20. § (1) bekezdés *f)* pontja alapján a termékdíjköteles termékek hulladékával kapcsolatos hulladékgazdálkodás fejlesztése érdekében Magyarország 2021. évi központi költségvetéséről szóló 2020. évi XC. törvényben (a továbbiakban: Kvtv.), az Áht.-ben és az Ávr.-ben foglaltaknak megfelelően vissza nem térítendő támogatást nyújt egyedi támogatási kérelmek útján.

A Támogatás célja, hogy a Magyar Állam az SA.58312 számú bizottsági határozaton alapuló, vissza nem térítendő költségvetési támogatás nyújtásával a termékdíj-köteles termékekből keletkezett hulladékok kezelésével/előkezelésével/hasznosításával foglalkozó, vagy a támogatással létrejövő fejlesztés révén azt megvalósító mikro-, kis- és középvállalkozások, valamint a nagyvállalkozások COVID-19 járvány (koronavírus-járvány) következtében kialakult likviditási nehézségeit enyhítse a körforgásos gazdaság megvalósulását elősegítő hazai komplex hulladékgazdálkodási rendszerek kialakításának, fejlesztésének, hatékonyságnövelésének, továbbá a másodnyersanyagok felhasználásának ösztönzése által.

1.1. A Kedvezményezett támogatási igényként benyújtott ………….. iktatószámú, ….. napján kelt írásbeli kérelmére ……….. iktatószámon,……… napon a körforgásos gazdaság fejlesztéséért, energia- és klímapolitikáért felelős Steiner Attila államtitkár által hozott támogatási döntés alapján a Támogató a jelen támogatói okiratban meghatározott feltételek mellett anyagi támogatást nyújt a Kedvezményezett részére.

1.2. A támogatói okirat nem tartozik, a Nemzeti Kommunikációs Hivatal jogállásáról és a kormányzati kommunikációs beszerzésekről szóló 162/2020. (IV. 30.) Korm. rendelet hatálya alá.

1. **A támogatói okirat tárgya:**

2.1. Kedvezményezett a „……….” című, ………. iktatószámmal rendelkező támogatási kérelmében és annak mellékleteiben, az I. mellékletét képező Adatlapon és a II. mellékletét képező költségtervben részletezettek szerint vállalja az alábbi eszközök beszerzését:

- ………………………….

- …………………………

Az eszközbeszerzés megvalósításának helyszíne:

……………………………

2.2. Támogató jelen támogatói okiratot a Kedvezményezettnek a 2.1. pontban meghatározott eszközök beszerzése, beállítása és üzembe helyezése során felmerülő költségei 3.1. pont szerinti összegű támogatása tárgyában adja ki.

2.3. **Támogatási intenzitás: 70**%

2.4. A Kedvezményezett Ávr. 75. § (2) bekezdése szerinti nyilatkozatait jelen okirat IV. mellékletét képező dokumentum tartalmazza.

2.5. A jelen támogatói okirat mellékletét képezi a Kedvezményezett által benyújtott Támogatási kérelem és minden olyan tanulmány, elemzés, hatósági engedély, műszaki terv és tartalom, nyilatkozat, beszerzési terv és egyéb dokumentum, valamint ezek módosításai, amelyet a Kedvezményezett a Támogatási kérelem mellékleteként benyújtott, de fizikai értelemben nem kerülnek csatolásra a jelen támogatói okirathoz.

A jelen támogatói okirat mellékletét képezi továbbá, és jelen támogatási jogviszonyban kötelező érvényű minden a Támogató által a www.szelektivinfo.hu/iparfejlesztes oldalon közzétett Tájékoztató, valamint ahhoz kapcsolódó közlemény(ek), amelyek fizikai értelemben nem kerülnek csatolásra a jelen támogatói okirathoz.

**3. A támogatás összege, forrása:**

3.1. A támogatás összege: *……………………….* Ft, azaz ………… forint

A támogatás összegének forintról devizára vagy devizáról forintra történő átváltásából eredő esetleges árfolyamkülönbség kockázatát Kedvezményezett köteles viselni.

3.2. A támogatás forrása: a Kvtv. 1. melléklet, XVII. Innovációs és Technológiai Minisztérium fejezet, 20. Fejezeti kezelésű előirányzatok cím, 35. Energetikai és fenntarthatósági ágazati feladatok alcím, 3. Fenntarthatósági feladatok és közmű-szolgáltatások jogcímcsoport, Hulladék-gazdálkodási feladatok támogatása feladat, Termékdíjköteles termékekből keletkező hulladékok gyűjtésének és hasznosításának finanszírozása és iparfejlesztés részfeladata.

3.3. A támogatás forrásának ÁHT azonosító száma: 386651

3.4. A támogatás összege nem tartalmaz általános forgalmi adót. A támogatás összege nettó támogatás.

(VAGY)

3.4. A támogatás összege nettó támogatás, nem tartalmazza a Kedvezményezett országában megfizetett helyi adókat.

(VAGY)

3.4. A támogatás összege tartalmazza a Kedvezményezett országában megfizetett adókat. A határon túli költségvetési támogatások sajátos szabályairól szóló 98/2012. (V. 15.) Korm. rendelet 3. § (1g) bekezdése szerint a támogatás az ÁFA helyett a megfizetett adókat tartalmazó, illetve az anélküli összegű számviteli bizonylatokra is kiterjed.

**4. A támogatás folyósítása:**

4.1. A költségvetési támogatás folyósítására jelen támogatói okirat 6.4. pontjában előírásra került beszámoló elfogadását megelőzően, támogatási előlegként kerül sor az alábbiak szerint:

A támogatási előleg összege: ……..Ft, azaz …… forint.

4.2. A Támogató a 4.1. pont szerinti támogatási előleget a támogatói okirat hatályba lépését, valamint a 9.1. pontban előírt támogatási biztosíték Kedvezményezett általi rendelkezésre bocsátását követő 8 (nyolc) munkanapon belül, de legkésőbb 2021. december 31-ig egy összegben utalja át a Kedvezményezett adatai között rögzített számlájára. A Kedvezményezett tudomásul veszi, hogy az Ávr. 85. § (3) bekezdése alapján a támogatási összeg csak a 9.1. pontban előírt biztosíték rendelkezésre bocsátását követően folyósítható.

4.3. Kedvezményezett tudomásul veszi, hogy az Áht. 36. § (3) bekezdése alapján a költségvetési év kiadási előirányzata terhére olyan kötelezettség vállalható, amelyből származó valamennyi kifizetés a költségvetési év december 31-éig megtörténik.

4.4. A Kedvezményezett tudomásul veszi, hogy az általa megadott bankszámlára átutalt összegért feltétel nélkül és teljes mértékben objektív felelősséggel tartozik függetlenül attól, hogy ki a számlatulajdonos.

**5. A támogatás felhasználásának szabályai:**

5.1. A Kedvezményezett tudomásul veszi, hogy a támogatást kizárólag a jelen támogatói okiratban meghatározott célra, a jelen támogatói okirat II. mellékleteként csatolt költségtervben meghatározott tételek szerinti bontásban,és az I. mellékletként csatolt Adatlapon bemutatottak szerint használhatja fel. A Kedvezményezett kizárólag az 5.3. pont szerinti támogatott tevékenység időtartama alatt felmerült és a cél megvalósításához szorosan és közvetlenül kapcsolódó költségeket számolhatja el.

5.2. A támogatás és a saját forrás felhasználása során a Kedvezményezett a költségterv egyes költségvetési sorain rögzített összegtől lefelé korlátlan mértékben eltérhet. A költségterv kiemelt költségvetési sorain (kiemelt költségvetési sornak tekintendő: a költségterv bérköltség és személyi jellegű egyéb kifizetések, a bérjárulékok, anyagköltség, igénybevett szolgáltatások, egyéb szolgáltatások, a beruházások és a felújítás sorok) rögzített összegek nem léphetők túl.

5.2.1. A Kedvezményezett az 5.3. pont b.) alpontjában a támogatás felhasználására meghatározott véghatáridőig - a Támogatóhoz benyújtott módosított költségterv és az eltérések indokait tartalmazó írásbeli nyilatkozat alapján - a költségterv kiemelt költségvetési sorain rögzített összegek legfeljebb a rögzített összegek a 10 %-ával léphetők túl (a költségterv más kiemelt költségvetési sorainak megtakarítása terhére, a támogatás főösszegén belül, és amennyiben előírásra került, a saját forrás főösszegén belül).

5.2.2. A 10 %-ot meghaladó, de a 25 %-nál nem nagyobb mértékű átcsoportosítás esetén az eltéréseket a Kötelezettségvállaló a Kedvezményezett részletes indokolása alapján elfogadja vagy elutasítja.

5.2.3. A Kedvezményezett tudomásul veszi, hogy a költségterv kiemelt költségvetési sorai szintjén pozitív irányban külön-külön a jelen pontban meghatározott mértéket meghaladó eltérésre csak a jelen okirat módosítása útján van lehetőség a 8.1. pont figyelembevételével.

5.3. **Támogatott tevékenység időtartama és a felhasználás határideje:**

1. A támogatott tevékenység időtartamának

|  |  |
| --- | --- |
| aa.) kezdő napja: | 2021. …. *(Támogatási kérelem benyújtásának napját követő naptól)* |
| ab.) utolsó napja: | 2022. december 31. |

1. A támogatott tevékenység időtartamának kezdő napjától kezdődően **a támogatás felhasználásának végső határideje**: 2022. december 31.

A Kedvezményezett a támogatott tevékenységet az aa.) pontban meghatározott napot követő naptól saját kockázatára megkezdheti. A Támogató hozzájárul az 5.3. a) pont aa.) alpontjában meghatározott kezdő időpont és a támogatói okirat hatályba lépésének időpontja között keletkezett költségek elszámolásához.

A támogató által előírt fenntartási időszak: A beszámoló elfogadása esetén a projekt – 6.4. pontban meghatározott – fizikai befejezését követő 5 (öt) év.

5.4. A Kedvezményezett a támogatott tevékenység megvalósításába közreműködőt nem vonhat be.

A Kedvezményezett ebben az esetben a támogatás megvalósításában csak akkor veheti igénybe más személy közreműködését, ha a Támogatónak károsodástól való megóvása érdekében szükséges.

5.5. A támogatás megvalósításába közreműködőként csak az a személy (természetes személy, jogi személy) vonható be, aki/amely megfelel az Áht. 50. §-ban foglalt feltételeknek.

Ha a Kedvezményezett a támogatói okiratból eredő kötelezettsége teljesítéséhez vagy joga gyakorlásához más személy közreműködését veszi igénybe, az igénybevett személy magatartásáért úgy felel, mintha maga járt volna el.

Ha a Kedvezményezettnek közreműködő igénybevételére nem volt joga, felelős mindazokért a károkért is, amelyek e személy igénybevétele nélkül nem következtek volna be.

5.6. A felek a jelen támogatói okirat teljesítése érdekében kapcsolattartó személyeket neveznek meg:

 a Támogató részéről: Schmidtka Gábor osztályvezető 06/1-896-9156 gabor.schmidtka@itm.gov.hu

 a Kedvezményezett részéről: ………………*(név+beosztás+telefonszám+e-mail cím)*

A kapcsolattartók személyében vagy adataiban bekövetkezett változás nem minősül a támogatói okirat módosításának.

**6. A támogatás felhasználásának ellenőrzése, beszámolási kötelezettség:**

6.1. A támogatási igény jogosságát, valamint a támogatás és a saját forrás felhasználását a Támogatóaz Állami Számvevőszék, a Kormányzati Ellenőrzési Hivatal, a Magyar Államkincstár, továbbá jogszabályban erre feljogosított szervek ellenőrizhetik. Az ellenőrzések lefolytatására a támogatói okirat kiadását megelőzően, a költségvetési támogatás igénybevétele alatt, a támogatott tevékenység befejezésekor, illetve lezárásakor, valamint a beszámoló elfogadását követő 5 (öt) évig kerülhet sor.

6.2. A Kedvezményezett a támogatott tevékenység megvalósítása során a költségvetési támogatás és a saját forrás terhére a 200 000,- Ft, azaz kettőszázezer forint értékhatárt meghaladó értékű, áru beszerzésére vagy szolgáltatás megrendelésére irányuló szerződést kizárólag írásban köthet. E bekezdés alkalmazásában írásban kötött szerződésnek minősül az elküldött és visszaigazolt megrendelés is. Az írásbeli alak megsértésével kötött szerződés teljesítése érdekében történt kifizetés összege a támogatott tevékenység költségei között nem vehető figyelembe.

Kedvezményezett tudomásul veszi, hogy 100 000,- Ft, azaz százezer forint feletti készpénzes kifizetés elszámolása nem lehetséges. A százezer forint összeghatár alatti számlákat is be kell nyújtani elszámolásra.

6.3. A Kedvezményezett köteles a támogatási összeget elkülönítetten kezelni és a támogatási összeg felhasználására nézve elkülönített számviteli nyilvántartást vezetni, illetőleg a támogatással kapcsolatos valamennyi dokumentumot (különösen a felhasználást dokumentáló számlákat, bizonylatokat, szerződéseket, egyéb okiratokat) a Támogató vagy egyéb ellenőrzésre jogosult szervek által ellenőrizhető módon kezelni és nyilvántartani**,** valamint a beszámolónak a Támogató általi jóváhagyásától számított legalább 10 (tíz) évig megőrizni. A Kedvezményezett ezen túl is köteles minden, az ellenőrzéshez szükséges felvilágosítást és egyéb segítséget megadni.

6.4.A Kedvezményezett a támogatás felhasználásáról a projekt fizikai befejezésének napjától számított 30 napon belül, de **legkésőbb 2023. január 31-ig**köteles szakmai beszámolót és pénzügyi elszámolást tartalmazó beszámolót készíteni és elektronikusan átadni a Támogató Körforgásos Gazdaság Elszámolási Főosztálya részére a benyújtó aláírását tartalmazó pdf formátumban (kgef@itm.gov.hu e-mail címre), valamint postai úton, cégszerűen aláírva, egy eredeti példányban.

A Támogató részéről a szakmai beszámoló és pénzügyi elszámolás elfogadására és a teljesítés igazolásra a Támogató Gyártói Felelősség és Hulladékhasznosítási Főosztálya közreműködésével a Körforgásos Gazdaság Elszámolási Főosztálya főosztályvezetője, akadályoztatása esetén helyettese jogosult (szakmai teljesítésigazoló).

A projekt fizikai befejezése a beszerzett eszköz(ök)re vonatkozó üzembe helyezési jegyzőkönyv kiállításának a napja.

6.5. A szakmai beszámolónak és a pénzügyi elszámolásnak a következőket kell tartalmaznia:

1. szakmai beszámoló: szakmai értékelés a támogatás céljának megvalósulásáról;

*b)* pénzügyi elszámolás

*ba.)* a pénzügyi elszámolás kötelező tartalmi elemei:

* a támogatott tevékenység időtartamához igazodó, a Kedvezményezett és az 5.4. pontban meghatározott Közreműködő(k) nevére szóló számlák, Közreműködő(k) és a Kedvezményezett közötti szerződés, a beruházás aktiválását igazoló számviteli okmányok, egyéb számviteli és adóhatósági felhasználásra alkalmas helyettesítő okiratok, bizonylatok adataival megegyezően kitöltött, a jelen támogatói okirat III. számú mellékletét képező számlaösszesítő,
* A Kedvezményezett a felhasználást dokumentáló eredeti számlákra, bizonylatokra, egyéb okiratokra köteles ráírni: „Innovációs és Technológiai Minisztérium felé ………. Ft (azaz ……………………….. forint) összegben a(z) ………….. iktatószámú támogatói okirat keretében elszámolva”.

*bb.)* A pénzügyi elszámolás során azon gazdasági események esetén, amelyeknél az ellenérték külföldi pénznemben került meghatározásra - és így a gazdasági eseményt alátámasztó bizonylat (számla, számviteli bizonylat) is külföldi pénznemre szól, - annak végösszegét és az arra tekintettel elszámolható költség összegét a számlán, számviteli bizonylaton megjelölt teljesítés időpontjában érvényes, a Magyar Nemzeti Bank által közzétett középárfolyamon kell forintra átszámítani. A Magyar Nemzeti Bank által nem jegyzett pénznemben kiállított számla, számviteli bizonylat esetén az Európai Központi Bank által közzétett középárfolyamon kell devizára átváltani. A pénzügyi elszámolásba a számlák, számviteli bizonylatok (fentiek alapján számított) forintban kifejezett értékét kell beállítani. A számlaösszesítőn a forintra való átszámítás során alkalmazott árfolyamot fel kell tüntetni, és a termék/szolgáltatás megnevezése oszlopba a számla tárgyát magyar nyelven kell beírni.

 *c)* A pénzügyi elszámolás ellenőrzése során a Támogató ellenőrzi a beszámolóhoz csatolt, a támogatott tevékenység megvalósításához kapcsolódó költségeket igazoló számviteli bizonylatokról készített összesítőt oly módon, hogy az összesítőn feltüntetett **valamennyi bizonylat létezését** és az összesítővel való egyezőségének meglétét **a záradékolt eredeti bizonylatok hiteles másolatainak bekérésével vizsgálja.** Hiteles másolatként a Kedvezményezett képviseletére jogosult vagy az általa meghatalmazott személy által aláírt másolat fogadható el.

6.6. A Kedvezményezett a szakmai beszámolót és a pénzügyi elszámolást úgy köteles elkészíteni, hogy az alkalmas legyen a támogatás felhasználásának részletes ellenőrzésére. Az összesítő tartalmazza a számlaösszesítő adataival együtt az elszámolás részét képező költséget igazoló számviteli bizonylatok sorszámát, a kiállításának keltét, a teljesítésének dátumát, a gazdasági esemény rövid leírását, nettó összegét, bruttó összegét, a támogatás terhére elszámolt összeget, a számviteli bizonylat kiállítójának nevét, adószámát, a pénzügyi teljesítés időpontját, valamint a Kedvezményezett képviseletére jogosult vagy az általa meghatalmazott személy aláírását.

A pénzügyi elszámolás dokumentumait a számlaösszesítő szerinti sorszámmal ellátva és sorba rendezve (számla/számlát helyettesítő bizonylat, kifizetés bizonylata, megrendelés/szerződés, teljesítésigazolás, árajánlatok, üzembe helyezési jegyzőkönyvek, szakmai dokumentumok, műszaki átadás-átvételi jegyzőkönyvek, továbbá egyéb dokumentumok) sorrendben lefűzve kell ellenőrzésre benyújtani. Az előbbieknek nem megfelelő, széteső elszámolási dokumentáció ellenőrzés nélkül újbóli összeállítás céljára hiánypótlás keretében visszaküldésre kerül.

A banki átutalással teljesített kifizetések igazolásául minden esetben csatolni kell a megfelelő bankszámlakivonatot, megjelölve rajta az adott tételt. Amennyiben egy bankszámlakivonathoz több elszámolt számla is tartozik, a kivonatot elegendő egy hiteles másolati példányban csatolni, azonban a kivonaton meg kell jelölni az elszámolással érintett tételeket a számlaösszesítő sorszámai feltüntetésével.

6.6.1. A Támogató a szakmai beszámolót és a pénzügyi elszámolást a beérkezést követő 60 (hatvan) napon belül megvizsgálja, és dönt annak elfogadásáról, illetve elutasításáról. A Támogató döntéséről és az esetleg jogosulatlanul igénybe vett, és a Kedvezményezett által 7.6. pont szerint jelzett fel nem használt támogatás visszafizetésének kötelezettségéről 5 (öt) napon belül írásban értesíti a Kedvezményezettet.

6.6.2. Ha a Kedvezményezett a szakmai beszámolásra, pénzügyi elszámolásra vonatkozó kötelezettségét határidőre nem teljesíti, vagy a határidőben benyújtott szakmai beszámoló, pénzügyi elszámolás tartalma nem megfelelő, úgy a Támogató határidő megjelölésével írásban felszólítja a Kedvezményezettet a szakmai beszámoló benyújtására, a hiány pótlására, vagy a szakmai beszámoló, pénzügyi elszámolás egyéb módon történő korrekciójára.

6.6.3. A szakmai beszámoló, pénzügyi elszámolás elfogadására jelen pontban rögzített határidő ez esetben egy alkalommal legfeljebb 20 (húsz) nappal meghosszabbítható. A felek rögzítik, hogy a pótlás, korrekció elmulasztása lehetetlenné teszi annak megállapítását, hogy a támogatást a Kedvezményezett rendeltetésszerűen használta-e fel.

6.7. A Kedvezményezett köteles a költségvetési támogatások lebonyolításában részt vevő és a költségvetési támogatást ellenőrző szervezetekkel együttműködni, az ellenőrzést végző szerv képviselőit ellenőrzési munkájukban a megfelelő dokumentumok, számlák, a megvalósítást igazoló okmányok, bizonylatok rendelkezésre bocsátásával, valamint a fizikai teljesítés vizsgálatában a helyszínen is segíteni.

6.8. Jelen okiratban meghatározott szakmai beszámoló, pénzügyi elszámolás alapjául szolgáló dokumentumok az alábbi címen találhatóak meg: ………………... *(Kedvezményezett székhelye/telephelye)*

6.9. Kedvezményezett a fenntartási időszak alatt évente egyszer, valamint a fenntartási időszak utolsó évében jelentés tételére köteles. Az évenkénti jelentés (Projekt Fenntartási Jelentés) annak nyomon követésére szolgál, hogy a Kedvezményezett a jelen támogatói okiratban leírtakkal összhangban használja-e a támogatott eszközöket, a fenntartási időszak végéig az adott régióban a Kedvezményezett fenntartja és üzemelteti-e azokat (azaz nem idegeníti-e el), valamint teljesíti-e a Támogatási kérelmében tett vállalásokat.

A fenntartási időszak végén benyújtandó jelentés (Záró Projekt Fenntartási Jelentés), a projekt fenntartásának teljes időtartamát lefedő jelentés, amelyben arról nyilatkozik a Kedvezményezett, hogy a fenntartási időszakban minden, a Támogatási kérelemre vonatkozó kötelezettségnek eleget tett, a projekt eredményeit ez időszak alatt fenntartotta a jelen támogatói okiratban tett vállalásoknak megfelelően.

**7. A támogatói okirat visszavonása, a támogatás visszafizetése:**

7.1. A Támogató a jelen támogatói okirat visszavonására jogosult, ha:

1. a Kedvezményezett jogosulatlanul vette igénybe a támogatást, vagy
2. az Ávr. 96. § *a)-i)* pontjai szerinti esetekben, vagy
3. a Kedvezményezett a Támogató által előírt biztosítékot a Támogató által megjelölt határidőig nem vagy nem megfelelően nyújtotta be, vagy
4. Kedvezményezett által a Támogatási kérelemben vállalt indikátor értékek részleges vagy nem teljesülése esetén.

7.2. Ha a Kedvezményezett olyan nyilatkozatot tesz, vagy a Támogató olyan körülményről szerez tudomást, amely a jelen támogatói okirat visszavonását megalapozza, a Támogató felfüggeszti a támogatás folyósítását, és erről a Támogató legkésőbb a támogatói okirat visszavonását, a támogatás folyósításának felfüggesztését megalapozó körülmény tudomására jutástól számított 5 (öt) napon belül a Kedvezményezettet írásban tájékoztatja.

7.3. Ha a Támogató a jelen támogatói okiratot visszavonja, az addig a Kedvezményezett részére folyósított támogatásból a jogosulatlanul igénybe vett támogatás összegét vissza kell fizetni a Támogató által megadott határidőn belül.

7.3.1. A támogatás visszafizetése a Támogató adatai között rögzített pénzforgalmi számlára visszautalással történik a jelen támogatói okirat 3.3. pontjában megjelölt ÁHT azonosító, a kötelezettségvállalás azonosítója és a támogatói okirat iktatószámának feltüntetésével.

7.3.2. A Támogató a támogatói okirat visszavonása során figyelembe veszi különösen az eltelt időt, a megvalósult feladat mértékét és a Kedvezményezett magatartásának felróhatóságát.

7.4. A Támogató a támogatói okirat visszavonása nélkül is elrendelheti a költségvetési támogatás részleges – a jogszabálysértéssel, illetve a nem rendeltetésszerű vagy szerződésellenes felhasználással arányos mértékű – visszafizetését. Ilyen esetben a Kedvezményezett a jogosulatlanul igénybe vett támogatás összegét a jelen támogatói okirat 7.6. pontja és az Áht. 53/A. § alapján köteles visszafizetni.

7.5. A Kedvezményezett tudomásul veszi, hogy amennyiben a támogatott tevékenység összköltsége aköltségtervben foglaltakhoz képest csökken, a támogatás összegét az összköltség csökkenésének arányában, több támogatási forrás esetén az eredeti támogatási arányoknak megfelelően szükséges csökkenteni. A támogatott tevékenység összköltségének csökkenéséről a felek támogatói okirat módosítás keretében állapodnak meg.

7.6. Amennyiben a támogatásból fel nem használt összeg maradt vissza, úgy annak összegét a Kedvezményezett köteles a Támogató felé haladéktalanul, de legkésőbb a szakmai beszámoló és pénzügyi elszámolás benyújtásával egyidejűleg jelezni. Kedvezményezett a fel nem használt támogatási összeget a Támogató külön fizetési felszólítását követően, egy összegben – jogosulatlan igénybevétel megállapítása esetén az Ávr. 98. § szerinti kamattal – köteles visszafizetni.

A fel nem használt támogatás a Támogató adatai között rögzített pénzforgalmi számlára visszautalással történik a jelen támogatói okirat 3.3. pontjában megjelölt ÁHT azonosító, a kötelezettségvállalás azonosítója és a támogatói okirat iktatószámának feltüntetésével.

7.7. A Kedvezményezett tudomásul veszi, hogy amennyiben a jelen okirat IV. mellékleteként csatolt nyilatkozata ellenére a támogatás felhasználása során a fizetendő adójából rá áthárított vagy az általa megállapított adót levonta, vagy a keletkező adóterhet másra áthárította, a levonásba helyezett vagy áthárított és a Támogató által is támogatott adó összegének megfelelő támogatást köteles a Támogató részére a Támogató adatai között rögzített pénzforgalmi számlára, a támogatói okirat iktatószámának és a 3.3. pontban meghatározott ÁHT azonosító megjelölésével 30 (harminc) napon belül visszafizetni.

**8. A támogatási jogviszony módosítása:**

8.1. Jelen támogatói okirat módosítása kizárólag írásban történhet. A Kedvezményezettnek a támogatói okirattal létrejött támogatási jogviszony módosítására irányuló kérelmét írásban, részletes indokolással ellátva kell a Támogató részére előterjesztenie a felhasználási véghatáridő leteltét megelőzően.

8.1.2. A Kedvezményezett kizárólag olyan indokkal kezdeményezhet támogatói okirat-módosítást, amely a támogatás megítélésének körülményeit utólag nem változtatja meg. támogatói okirat-módosítás keretében sor kerülhet különösen:

- a támogatási cél megvalósulását nem veszélyeztető határidő-módosítás,

- a feladat költségvetésének módosulása, valamint

- a Kedvezményezett adólevonási jogosultságában bekövetkezett változás

miatt, amely módosítást a Kedvezményezett az eredeti vagy a korábban módosított támogatói okiratban a támogatás felhasználására meghatározott véghatáridő leteltéig írásban kezdeményezheti.

8.1.3. A támogatás felhasználásáról történő beszámolás határidejének módosítása szintén írásban kezdeményezhető az eredeti vagy a korábban módosított támogatói okiratban meghatározott beszámolási határidő leteltéig.

8.2. A Támogató a Kedvezményezett nem kellően megalapozott támogatói okirat-módosítási kérelmét elutasítja. Amennyiben a módosítás szükségessége a Kedvezményezettnek felróható okból ered, úgy az eset összes körülményeit mérlegelve a Támogató választ a támogatói okirat-módosítás és szerződésszegés esetén alkalmazható jogkövetkezmények (támogatói okirat visszavonása) között.

8.3. Támogató az Áht. 48/A. § (3) bekezdése alapján jogosult jelen támogatói okirattal létrejött támogatási jogviszonyt egyoldalúan, a Kedvezményezett javára módosítani.

**9. Biztosítékok:**

9.1. A Kedvezményezett a következő biztosítékot **legkésőbb** a támogatói okirat kiállítást követő 5 (öt) napon belül **a Támogató rendelkezésére bocsátja:**

A Kedvezményezett számlavezető pénzintézete által ellenjegyzett:

- a Támogató javára szóló és kizárólag a Támogató írásbeli hozzájárulásával visszavonható,

- a szakmai beszámoló, és pénzügyi elszámolás elfogadását követő 5 (öt) évig érvényes

- valamennyi jogszabály alapján beszedési megbízással megterhelhető fizetési számlájára vonatkozó

beszedési megbízásra **felhatalmazó nyilatkozatát**, mely tartalmazza

- a pénzügyi fedezethiány miatt nem teljesíthető fizetési megbízás esetére a követelés legfeljebb 35 (harmincöt) napra való sorba állítására, valamint

- a fedezethiány esetén a pénzintézet részteljesítés végzésére vonatkozó **rendelkezést**.

9.1.2. Ha a Kedvezményezett több bankszámlával rendelkezik, egyidejűleg **nyilatkozik** a felhatalmazások érvényesítésének sorrendjéről.

9.1.3. Amennyiben a Kedvezményezett határidőn belül nem, vagy csak részben teljesíti a támogatás visszafizetésére meghatározott kötelezettségét, annak érvényesítése felhatalmazás útján beszedési megbízással és a fenntartási időszakra előírt biztosítékokból történő kielégítéssel történik.

9.1.4. A Kedvezményezett kijelenti, hogy a bejelentetteken kívül további bankszámlája nincs; ezzel összefüggésben kötelezettséget vállal arra, hogy ha új bankszámlát nyit, azt 8 (nyolc) napon belül bejelenti a Támogatónak, egyúttal csatolja az új bankszámlára vonatkozó – a fentiekben meghatározott tartalmú – beszedési megbízás benyújtására szóló felhatalmazást, és egyidejűleg nyilatkozik a felhatalmazások érvényesítésének sorrendjéről.

**10. Fenntartási kötelezettség**

10.1. A Kedvezményezett a támogatás összegéből elvégzett beruházást legkésőbb a beszámoló benyújtására rögzített határidőig a számvitelről szóló 2000. évi C. törvény szabályai szerint köteles aktiválni.

10.1.1. A Kedvezményezett a beruházással létrehozott vagyont – amennyiben az a Kedvezményezett tulajdonába, illetve vagyonkezelésébe kerül – a beszámoló benyújtására a jelen támogatói okiratban rögzített határidőtől számított 5 ötévig köteles a támogatás céljának megfelelően használni, és ezen időtartamon belül csak a Támogató előzetes írásbeli jóváhagyásával és a foglalkoztatási, illetve a szolgáltatási és az egyéb kötelezettségek átvállalásával, átruházásával idegenítheti el, adhatja bérbe vagy más használatába, illetve terhelheti meg.

10.1.2. A Támogató a 10.1.1. pont szerinti jóváhagyás feltételeként kikötheti, hogy a kötelezettségek átvállalásának biztosítása érdekében a beruházással létrehozott vagyon elidegenítése esetén az új tulajdonos a Kedvezményezett helyébe (részleges elidegenítés esetén a Kedvezményezett mellé) –, bérbe-, vagy más módon történő használatba adás esetén e jogviszony fennállásának időtartamára – a Kedvezményezett mellé a jelen támogatási jogviszonyba lépjen be, vagy a kötelezettségek átvállalásáról tegyen egyoldalú nyilatkozatot.

10.1.3. A Támogató előzetes írásbeli jóváhagyásával a szolgáltatási és az egyéb kötelezettségek átvállalása nélkül is lehetséges az idő előtt elhasználódott, meghibásodott vagy elavult vagyontárgyak pótlással együtt járó teljes vagy részleges elidegenítése vagy selejtezése.

A korszerűtlenné vált vagy meghibásodott és támogatásban már részesült tárgyi eszköz cseréjére a fenntartási időszakban a Kedvezményezett állami támogatásban nem részesülhet. Az új eszköznek a lecserélt tárgyi eszközzel azonos funkcióval és azonos vagy nagyobb kapacitással kell rendelkeznie, továbbá a gyártási időpontja nem lehet korábbi, mint a lecserélt tárgyi eszközé.

10.4. Amennyiben a támogatásból létrehozott vagyon az előírt fenntartási időszak letelte előtt megsemmisül, vagy azt eltulajdonítják, a Kedvezményezett köteles azt saját forrásból pótolni, a pótlást megfelelő dokumentumokkal igazolni és az így keletkezett vagyont a támogatásból eredetileg beszerzett vagyon elidegenítési tilalmi idejének lejártáig megőrizni, ellenőrzés alkalmával azt bemutatni.

10.5. A projekt a 6.9. pontban meghatározott Záró Projekt Fenntartási Jelentés elfogadásával, a záró jegyzőkönyv kiállításával tekinthető lezártnak, ezt követően Kedvezményezettnek további jelentéstételi kötelezettsége nincsen, a támogatásból beszerzett vagyonra elidegenítési, bérbe vagy más használatba adási, illetve megterhelési tilalom nem vonatkozik

10.6. Amennyiben a Kedvezményezett a támogatás teljes összegét vagy annak egy részét tárgyi eszköz beszerzésre, illetve egyéb beruházás megvalósítására fordítja, köteles a támogatás segítségével beszerzett, illetve bővített tárgyi eszközöket a jelen támogatói okiratban megjelölt céloknak megfelelően működtetni.

A Kedvezményezett működtetési kötelezettsége körében a tárgyi eszközt saját költségén fenntartja, rendeltetésszerűen üzemelteti, és az adott tárgyi eszköz kezelésére vonatkozó szabályok szerint javíttatja, illetve folyamatos karbantartásáról gondoskodik.

A Kedvezményezett köteles a tárgyi eszköz állagmegóvásáról és vagyoni szempontú védelméről folyamatosan gondoskodni*.*

**11. Állami támogatási szabályok:**

11.1. A támogatói okirat 3. pontja szerinti támogatás az Európai Unió működéséről szóló Szerződés 107. cikk (1) bekezdése szerinti állami támogatásnak minősül, és az SA.58312 számú bizottsági határozattal, valamint az állami intézkedésekre vonatkozó ideiglenes keret a gazdaságnak a jelenlegi COVID-19-járvánnyal összefüggésben való támogatása céljából szóló bizottsági közlemény[[1]](#footnote-2) (a továbbiakban: Közlemény) 3.1. szakaszának szabályaival összhangban nyújtható.

11.2. A támogatói okirat 3. pontja szerinti támogatás a Közlemény 3.1. szakasza alapján nyújtott egyéb támogatásokkal együtt vállalkozásonként – az adott tagállamban lévő vállalkozás kapcsolt vállalkozásait is figyelembe véve – nem haladhatja meg a 1 800 000 eurónak megfelelő forintösszeget.

11.3. A Kedvezményezett 2019. december 31-én nem minősült az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III.22.) Korm. rendelet (a továbbiakban: Atr.) 6. § (4a) és (4b) bekezdése alapján nehéz helyzetben levő vállalkozásnak. Ha a Kedvezményezett mikro- vagy kisvállalkozás, és 2019. december 31-én nehéz helyzetben lévő vállalkozásnak minősült, támogatás nyújtható a számára abban az esetben is, ha a támogatói okirat kiállításának időpontjában nem áll az Atr. 6. § (4a) bekezdés *c)* pontja szerinti eljárás hatálya alatt, továbbá az Atr. 6. § (4a) bekezdés *d)* pontja szerinti körülmény sem áll fenn.

11.4. A 3. pont szerinti támogatás halmozható az Atr. 2. § 1. pontjában felsorolt csekély összegű támogatásokra vonatkozó bizottsági rendeletek szerint nyújtott támogatással, a más elszámolható költséghez nyújtott állami támogatással, valamint az elszámolható költséggel nem rendelkező állami támogatással. Az Atr. 2. § 2a. pont szerinti csoportmentességi rendeletek szerinti, azonos elszámolható költségekhez nyújtott támogatással a 3. pont szerinti támogatás a csoportmentességi rendeletek szerinti maximális intenzitásig, illetve támogatási összegig halmozható.

11.5. Amennyiben a támogatás összege meghaladja a 100 ezer eurónak megfelelő forintösszeget, a 3. pont szerinti támogatásnak az Atr. 6. melléklete szerinti adatait közzé kell tenni az Európai Bizottság közzétételi adatbázisában. Erre figyelemmel a Támogató 2022. február 1-ig továbbítja az állami támogatások európai uniós versenyszempontú vizsgálatáért felelős szervezet (az Innovációs és Technológiai Minisztérium Támogatásokat Vizsgáló Iroda) részére az egyedi támogatásnak az Atr. 6. melléklete szerinti adatait.

**12. Egyéb rendelkezések:**

12.1.A Kedvezményezett a jelen okirat **aláírásáig** a Támogató részére átadta **az alábbi dokumentumok** Ávr. 75. § (3) bekezdése szerinti – 90 (kilencven)napnál nem régebbi – példányát:

1. a Kedvezményezett létezését igazoló hiteles okirat;
2. a Kedvezményezett képviselőjének hiteles cégaláírási jogosultságát igazoló irat (közjegyzői aláírás-hitelesítéssel ellátott címpéldány vagy az ügyvéd által ellenjegyzett aláírás-minta);
3. a saját forrás igazolása hitelt érdemlő számviteli, banki, illetve egyéb bizonylatokkal.

Amennyiben az *a)* és *b)* pontban foglalt dokumentumok kiállításának dátuma régebbi, mint a támogatási igény benyújtásától számított 30 nap, a Kedvezményezett nyilatkozata arról, hogy a dokumentumokban megjelölt adatokban változás nem következett be. A nyilatkozat aláírásának dátuma nem lehet régebbi, mint a támogatási igény benyújtásától számított 30. nap.

12.2. Ha az Ávr. 96. § *a), c), d), f), h)* vagy *i)* pontjában meghatározott bármely körülmény bekövetkezik, a támogatott tevékenység összköltsége a tervezetthez képest csökken, a Kedvezményezett adólevonási jogosultságában, más adataiban, vagy a költségvetési támogatás egyéb – a pályázati kiírásban meghatározott, a támogatási igényben ismertetett, vagy a jogszabályban, támogatói okiratban, támogatási szerződésben rögzített – feltételeiben változás következik be, – különösen ha a Kedvezményezett ellen csőd vagy felszámolási eljárás indul, vagy a helyzetében olyan változás áll be, amely jelen okirat célját veszélyezteti vagy ellehetetleníti – a Kedvezményezett a tudomására jutástól, vagy az eljárás megindulásától számított 8 (nyolc) napon belül köteles azt írásban bejelenteni a Támogatónak.

12.3. Ha a Támogató a 12.2. pont szerinti bejelentés útján vagy egyébként tudomást szerez a 12.2. pontban, valamint az Ávr. 96. § *b)*, *e)*, vagy *g)* pontjaiban meghatározott körülmények bekövetkezéséről, a tudomásszerzést követően haladéktalanul, de legkésőbb 8 napon belül megteszi az általa nyilvántartott adatok megváltoztatására, a költségvetési támogatás feltételeinek módosítására, jogszabályban vagy jelen okiratban meghatározott esetekben annak visszavonására, az attól történő elállásra, annak módosítására, felmondására, továbbá a jogosulatlanul igénybe vett támogatás visszakövetelésére, az Ávr. 98. § (5) bekezdése szerinti részleges visszafizetés elrendelésére, vagy más eljárás lefolytatására irányuló intézkedéseket.

12.4. A jelen támogatói okirattal összefüggő adatok nem minősülnek üzleti titoknak, nem tarthatóak vissza üzleti titokra hivatkozással, amennyiben azok megismerését vagy nyilvánosságra hozatalát törvény közérdekből elrendeli.

12.4.1. A Támogató nem hozhatja nyilvánosságra azokat az adatokat, amelyeknek megismerése a Kedvezményezett üzleti tevékenységének végzése szempontjából aránytalan sérelmet okozna – így különösen technológiai eljárásra, műszaki megoldásra, know-how-ra vonatkozó adatokat –, amennyiben azok nyilvánosságra hozatalát a Kedvezményezett a támogatás felhasználásáról történő beszámolással egyidejűleg kifejezetten és elkülönítetten megtiltotta.

12.4.2. A Kedvezményezett tudomásul veszi, hogy neve, a támogatás tárgya, a támogatás összege, felhasználásának helye és módja nyilvánosságra kerül a kormányzati honlapon történő közzététel útján.

12.4.3. A Kedvezményezett vállalja, hogy az V. mellékletben foglalt Adatkezelési tájékoztatót megismerteti a részéről kijelölt 5.6. pont szerinti kapcsolattartó személlyel.

A Támogató vállalja, hogy az V. mellékletben foglalt Adatkezelési tájékoztatót megismerteti a részéről kijelölt 5.6. pont szerinti kapcsolattartó személlyel.

12.5. A Kedvezményezett a támogatott feladat kivitelezése során – a média megjelenéseknél, rendezvényeken, kiadványokon, könyveken, az ezekkel kapcsolatos reklám és PR anyagokon, köteles a Támogató teljes nevének, valamint a támogatás tényének kifogástalan nyomdatechnikai kivitelezésben történő megjelentetésére, melynek további részleteiről – igény esetén – a felek a jelen támogatói okirat aláírását követően külön szerződésben állapodhatnak meg. A Kedvezményezett a Támogató nevének feltüntetésére, illetve használatára kizárólag a jelen támogatói okirat hatálya alatt jogosult.

12.6. A Kedvezményezett a támogatott beszerzéssel kapcsolatban köteles a Támogató teljes nevének, valamint a támogatás tényének honlapon történő megjelentetésére. A Kedvezményezett a Támogató nevének feltüntetésére, illetve használatára kizárólag a jelen támogatói okirat hatálya alatt jogosult.

12.7.A Támogató és a Kedvezményezett közötti támogatási jogviszony a jelen támogatói okirat közlésének napján jön létre.

A Kedvezményezett támogatási igényétől eltérő tartalmú támogatói okirat esetén a támogatói okirat közlésétől számított 15 (tizenöt) napon belül a támogatói okirat elfogadásával kapcsolatban nyilatkozatot tehet.

Elfogadó nyilatkozatnak kell tekinteni, ha a Kedvezményezett 15 (tizenöt) napon belül nem tesz nyilatkozatot. Amennyiben a Kedvezményezett a támogatói okiratot elfogadja, vagy 15 (tizenöt) napon belül nem nyilatkozik, a támogatási jogviszony a támogatói okirat közlésének napján jön létre.

12.8. Ha a támogatási jogviszony hatálya alatt a Kedvezményezett személyében jogutódlás történik, akkor a jogutód a jogutódlást követő 30 (harminc) napon belül írásban köteles nyilatkozni arról, hogy az Áht.-nak és a támogatási jogviszonynak a Kedvezményezettre vonatkozó követelményeit teljesíti, azokat magára nézve kötelezőnek ismeri el.

12.9. A jelen támogatói okiratban nem vagy nem kellő részletességgel szabályozott kérdések tekintetében a magyar jog szabályai – elsősorban a Polgári Törvénykönyvről szóló 2013. évi V. törvény, valamint az Áht. és az Ávr. – az irányadók.

12.10. A felek a jelen jogviszonyból eredő esetleges jogvitáikat elsősorban tárgyalásos úton kötelesek rendezni.

12.11. A jelen támogatói okirat kiadására az Áht. 48. § (1) bekezdés *b)* pont, és az Ávr. 65/A. § (1) bekezdés *b)* pont *ba)* alpontja alapján került sor.

A támogatói okirat 4 db eredeti, egymással teljes egészében megegyező példányban készült, amelyből 3 db a Támogatónál marad, 1 db a Kedvezményezettnek kerül megküldésre.

**Mellékletek:**

1. Adatlap
2. Költségterv
3. Szakmai beszámoló és pénzügyi elszámolás dokumentumai (Számlaösszesítő és elszámolási segédlet)
4. A Kedvezményezett nyilatkozata (függeléke: Összeférhetetlenségi nyilatkozat)
5. Adatkezelési tájékoztató

Budapest, 2021.„ ”

|  |
| --- |
| **……………………………….****(kötelezettségvállaló neve, beosztása)****(szervezeti egység)****Innovációs és Technológiai** **Minisztérium****Támogató****(ph.)** |
| **Ellenjegyzem:****Budapest, 2021. „ ”****…………………………****pénzügyi ellenjegyző neve****beosztása****szervezeti egység****Innovációs és Technológiai** **Minisztérium****pénzügyi ellenjegyző** |

1. Az Európai Bizottság 2020. április 3-i, 2020. május 8-i, 2020. június 29-i, 2020. október 13-i, valamint 2021. január 28-i (C(2020) 2215, C(2020) 3156, C(2020) 4509, C(2020) 7127, C(2021) 564) közleményeivel módosított, az „Állami intézkedésekre vonatkozó ideiglenes keret a gazdaságnak a jelenlegi COVID-19-járvánnyal összefüggésben való támogatása céljából” című, 2020. március 19-i, C(2020) 1863 final számú európai bizottsági közlemény. [↑](#footnote-ref-2)